सामग्री: युवराज सिंह की फ़िटनेस को लेकर सवाल अभी ख़त्म नहीं हुए हैं

यहां तक की टीम इंडिया के कप्तान महेंद्र सिंह धोनी ने भी बुधवार को कहा था कि इंगलैंड के खिलाफ टेस्ट मैच खेलने के लिए युवराज सिंह फिट हैं या नहीं इसके बारे में वही ज्यादा बेहतर बता सकते हैं.

लेकिन युवी ने भारत-इंग्लैंड टेस्ट से पहले उन्होंने अपने खेल से ये दिखाने की कोशिश की है कि उनमे अभी भी वही दम खम है जो कैंसर से पीड़ित होने के पहले था.

विकेट भी और रन भी

बाएं हाथ के इस स्पिनर ने प्रथम श्रेणी के मैच में पांच विकेट चटका कर और 59 रन बनाकर उन्होंने एक तरह चयनकर्ताओं को सबूत दिया है.

रणजी में युवराज का ये रिकॉर्ड उनके लिए इंग्लैंड के खिलाफ होने वाले टेस्ट सीरीज का रास्ता साफ कर सकता है.

भारत और इंग्लैंड के बीच 15 नवंबर से टेस्ट सीरिज शुरू हो रही है और टीम लगभग तय मानी जा रही है. लेकिन युवराज के चयन को लेकर सस्पेंस अभी भी बरकरार है.

इंग्लैंड के साथ होने वाली चार मैचों की टेस्ट शृंखला के पहले मुकाबले के लिए 5 नवम्बर को टीम चुनी जानी है और युवराज नम्बर-6 के तगड़े दावेदार माने जा रहे हैं.

युवराज का चयन पूरी तरह से उनके प्रदर्शन पर आधारित है और जहां तक प्रदर्शन की बात है तो युवराज ने अपने हिस्से का काम कर दिया है. यानी युवी के खेल ने तो जवाब दे दिया है अब बारी उस जवाब पर चयनकर्ताओं के अमल की है.

इससे पहले दिलीप ट्रॉफी के सेमीफाइनल में उनका दोहरा शतक भी युवी के चयन में भूमिका निभा सकता है .

\nपिछली सामग्री को संक्षेप में निम्नानुसार किया जा सकता है:
टेस्ट टीम में युवराज सिंह के चयन को लेकर असमंजस बना हुआ है.